(Návrh)

**Komuniké**

Vláda Slovenskej republiky na svojom zasadnutí dňa ............ 2017 prerokovala a schválila návrh zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov.

Cieľom novely zákona je predovšetkým vytvoriť dostatočne a prirodzene atraktívne podmienky na to, aby sa v príprave registrovaných občanov a ďalších občanov Slovenskej republiky na prípadnú obranu vlasti a v následnej tvorbe záloh ozbrojených síl Slovenskej republiky mohlo na báze dobrovoľnosti pokračovať aj naďalej.

 Navrhované zmeny zákona riešia najmä  zatraktívnenie výkonu dobrovoľnej vojenskej prípravy formou zvýšenia finančného príspevku za jej výkon a zameriavajú sa aj na zapracovanie praktických poznatkov získaných z realizácie projektu dobrovoľnej vojenskej prípravy v roku 2016.